Full stopp for Bybanen

Publisert Publisert 30. oktober 2015

BOM STOPP: Alle av Bybanens vogner står fredag kveld. Foto: Hanne Louise Åkernes

Det nærmer seg en løsning, sier sikkerhetssjef.

Denne artikkelen er over fire år gammel

Siste: Klokken 23.15 opplyser sikkerhetssjef Trond Magne Målsnes at Bybanen går igjen. Da hadde den stått stille i nesten to timer.

Rett før klokken 23 opplyste samme person følgende:

— Det nærmer seg en løsning, men vi kan ikke garantere noe helt ennå. Vi jobber for fullt for å teste om systemet fungerer som det skal, sier Trond Magne Målsnes, som er sjef for sikkerhet på Bybanen.

I 22-tiden ble det satt inn buss for bane i retningene Lagunen og Byparken. Plassen skal imidlertid være begrenset.

Full stopp

Alle vognene til Bybanen sto eller ble tatt ut av trafikken fredag kveld like før klokken 21.30.

Årsaken skal være kommunikasjonsproblemer ut til vognene. Det betyr at Bybanen ikke klarer å drifte settene sine.

— Det er problemer mellom driftssentralen og vognene, slik at vi ikke får i stand tilstrekkelig kommunikasjon. i jobber med saken sammen med Skyss, påpekte Målsnes.

Er du rammet? Send SMS/MMS til 2211 eller e-post til 2211@bt.no!

- Mange venter

Ifølge BTs journalist på stedet var det en betydelig folkemengde i sentrum som var rammet av stansen.

— Veldig mange står og venter, forteller Hanne Louise Åkernes, ved Byparken-stoppet, i 21.30-tiden.

BUSS FOR BYBANE: Folk blir nå busset ut av sentrum, men det skal imidlertid ikke være plass til alle, ifølge BTs reporter på stedet. Her er linje 83 mot Nesttun. Foto: Hanne Louise Åkernes

Bybanen er blitt erstattet med buss til og fra sentrum.

— Det er ikke plass til alle på bussene ut av sentrum, sier Åkernes.

BOM STOPP: Alle av Bybanens vogner står fredag kveld. Foto: Hanne Louise Åkernes

Publisert Publisert: 30. oktober 2015 21:32 Oppdatert: 30. oktober 2015 23:17